Βακτήριο

[thumb|270px|right|Το βακτήριο ''[Pseudomonas aeruginosa* σε [[ηλεκτρονικό μικροσκόπιο σάρωσης]].]]
Τα *'βακτήρια**, παλαιότερα γνωστά ως **βακτηριόφυτα** ή **σχιζομύκητες**, είναι μικροσκοπικοί, [[κύτταρο|μονοκύτταροι]] (σπάνια [[Πολυκύτταρος οργανισμός|πολυκύτταροι]]), [[Προκαρυωτικά κύτταρα|προκαρυωτικοί]] [[Οργανισμός (βιολογία)|οργανισμοί]], που συναντούνται σε κάθε είδους [[Βιότοπος|βιότοπο]] και σε πολύ μεγάλους αριθμούς, όπως σε δισεκατομμύρια ανά γραμμάριο γόνιμου κηποχώματος ή σε εκατομμύρια σε μια σταγόνα [[σάλιο]]υ. Μερικά εξ αυτών είναι [[αυτότροφος|αυτότροφα]] και περιέχουν [[βακτηριοχλωροφύλλη|βακτηριοχλωροφύλλες]] και [[βακτηριοβιριδίνη]] εκτελώντας αναεροβική [[φωτοσύνθεση]]. Τη μορφή και τη δράση των βακτηρίων μελετά η [[Βακτηριολογία]].

Το όνομα «βακτήρια» (λιγότερο ορθά **βακτηρίδια**), που έχει καταστεί διεθνής όρος, προέρχεται από την αρχαία ελληνική λέξη ''βακτηρία'' (δηλαδή ράβδος, μπαστούνι), λόγω του σχήματος που είχαν οι πρώτοι εξ αυτών παρατηρηθέντες μικροοργανισμοί. Στη νεότερη ελληνική γραμματεία ο όρος αυτός εισήχθη ως «βακτηρίδια» το [[1879]] από τον [[Γεώργιος Καραμήτσας|Γεώργιο Καραμήτσα]].

== Μορφολογία ==

Τα βακτήρια αποτελούνται κατά μονάδα από ένα κύτταρο και μπορεί να εμφανίζονται με διάφορα σχήματα όπως:
* [[Σφαίρα|Σφαιρικό]] (χαρακτηρίζονται ως [[κόκκος|κόκκοι]])
* Ραβδοειδές (χαρακτηρίζονται ως [[βάκιλλος (μορφολογία)|βάκιλλοι]])
* [[Σπείρα|Σπειροειδές]] (χαρακτηρίζονται ως [[σπειρύλλιο|σπειρύλλια]])
* Καμπυλόγραμμες ράβδοι (χαρακτηρίζονται ως [[δονάκιο|δονάκια]]).
Σε μερικά είδη τα κύτταρα διακλαδίζονται ενώ σε άλλα ενώνονται μεταξύ τους σχηματίζοντας νήματα. Πολλά βακτήρια παραμένουν ακίνητα ενώ άλλα σε ορισμένα στάδια της εξέλιξής τους βγάζουν τρυφερά μαστίγια με τα οποία πλέουν γρήγορα μέσα στο νερό. Τα μαστίγια αυτά είτε είναι μεμονωμένα, πολικά τοποθετημένα στο άκρο του βακτηρίου, οπότε τα βακτήρια αυτά ονομάζονται ''μονότριχα'', είτε καλύπτουν όλη την επιφάνειά τους οπότε και καλούνται ''περίτριχα'', μπορεί ακόμα και να σχηματίζονται σ΄ ένα μέρος της επιφάνειας ως θύσανος καλούμενα εξ αυτού ''λοφότριχα''.

== Μέγεθος ==
Οι διαστάσεις των βακτηρίων μετριούνται σε [[μικρόμετρο|μικρόμετρα]], (**μm*'), (εκατομμυριοστά του μέτρου, ή χιλιοστά του χιλιοστομέτρου), κατά συνέπεια είναι ορατά μόνο με [[μικροσκόπιο]]. Πρόκειται για τους μικρότερους μονοκύτταρους οργανισμούς μεταξύ των εμβίων όντων της [[Φύση]]ς, μετά από τους [[ιός|ιούς]] και τις συγγενικές [[ρικέτσιες]]. Απαντώνται σε οποιοδήποτε [[περιβάλλον]], από τους πάγους των πολικών περιοχών μέχρι τις ερήμους των τροπικών περιοχών και από τις κορυφές των υψηλότερων βουνών μέχρι τα βάθη των ωκεανών. Εντοπίζονται πάνω στα σώματα ζώων και φυτών καθώς και στο έδαφος.

Τα περισσότερα βακτήρια χαρακτηρίζονται *ενεργά* όταν η θερμοκρασία περιβάλλοντος είναι μεγαλύτερη των +5&nbsp;°C, με εξαίρεση κάποια θαλάσσια και εδαφικά που παραμένουν ενεργά γύρω στους 0&nbsp;°C, ή λίγο χαμηλότερα. Τα βακτήρια, γενικά, εμφανίζουν αξιοσημείωτο εύρος ιδανικής θερμοκρασίας ανάπτυξης, ανάλογα με το φύλο τους. Το γένος *Aquifex* (υποχρεωτικώς χημειολιθοτροφικό), για παράδειγμα, εμφανίζει άριστη θερμοκρασία ανάπτυξης τους 85 °C, ενώ μπορεί να αναπτυχθεί μέχρι και τους 95 °C. 

Σε ακραίες θερμοκρασίες ή υπό την επίδραση ακτινοβολιών και άλλων ιδιαίτερα βλαβερών περιβαλλοντικών παραγόντων ορισμένα γένη βακτηρίων σχηματίζουν ανθεκτικές, μη αναπαραγωγικές δομές, τα ενδοσπόρια.

== Κυτταρική δομή ==

Τα βακτήρια έχουν πολύ απλή κυτταρική δομή. Η κυτταρική μεμβράνη τους αποτελείται από *ημικυτταρίνες* ή *πηκτινοειδείς* ουσίες, συνεπώς δεν υφίσταται τυπικά [[κυτταρικός πυρήνας]] καθώς και σύνθετα [[οργανίδια]]. Αυτή η κυτταρική μεμβράνη των βακτηρίων περιβάλλεται από το κυτταρικό τοίχωμα, που είναι το κοινό χαρακτηριστικό όλων των βακτηρίων, εκτός των εκπροσώπων της τάξης Mollicutes (Bacteria > [[Firmicutes]] > [[Mollicutes]]).<br />
Το [[DNA]] τους οργανώνεται σε πυρηνοειδές, χωρίς [[πυρηνική μεμβράνη]] και χωρίς σχηματισμό [[Χρωμόσωμα|χρωμοσωμάτων]]. Πολλά βακτήρια περιέχουν επιπλέον [[Πλασμίδιο|πλασμίδια]], δηλαδή μικρά, αυτόνομα κυκλικά μόρια [[DNA]]. Η ικανότητα των πλασμιδίων να μεταφέρονται από το ένα βακτήριο στο άλλο, προσθέτοντάς του έτσι νέες ιδιότητες, έχει τεράστια σημασία στην ανάπτυξη παθογονικότητας και ανθεκτικότητας σε [[αντιβιοτικό|αντιβιοτικά]] από βακτηριακά στελέχη· έχει επίσης βρει θεαματικές εφαρμογές στην «Τεχνολογία του [[Ανασυνδυασμένο DNA|Ανασυνδυασμένου DNA]]» ([[γενετική μηχανική]]).

== Ταξινόμηση βακτηρίων ==
Για την ταξινόμηση των βακτηρίων λαμβάνονται υπόψη διάφορα χαρακτηριστικά τους όπως: το σχήμα, το μέγεθος, η δυνατότητα σχηματισμού αποικίας, το είδος της τροφής, τα προϊόντα του μεταβολισμού, οι αντιδράσεις, η αντιγονική σύνθεσή τους καθώς και ο βαθμός ανοχής στην περιβαλλοντική αλλαγή. Ένας κλασικός, πλέον, τρόπος χαρακτηρισμού των βακτηρίων βασίζεται στη δομή του κυτταρικού τους τοιχώματος και περιλαμβάνει τη χρήση της τεχνικής της [[Χρώση κατά Γκραμ|χρώσης κατά Γκραμ]], οπότε τα βακτήρια χαρακτηρίζονται ως αρνητικά ή θετικά κατά Γκραμ. Το πλέον διαφοροποιημένο και μεγαλύτερο φύλο αρνητικών κατά Γκραμ βακτηρίων είναι αυτό των πρωτεοβακτηρίων, που παρουσιάζουν ευρύτατη μεταβολική ποικιλομορφία και περιλαμβάνουν πέντε ομάδες που προσδιορίζονται με τα γράμματα α, β, γ, δ και ε. 

=== Στο βασίλειο των φυτών ===
Αρχικά, τα βακτήρια κατατάσσονταν στο βασίλειο των [[Φυτά|φυτών]], στην ομοταξία των [[Σχιζομύκητες|Σχιζομυκήτων]], σε δέκα [[τάξη (βιολογία)|τάξεις]] με βασικά κριτήρια το σχήμα και την ακαμψία του βακτηριακού κυττάρου, την ικανότητά του προς κίνηση και την ικανότητα αυτών να συναθροίζονται σε αλυσίδες (ή βότρυς) ειδικού σχήματος, παράλληλα με τα φυσιολογικά χαρακτηριστικά τους. Οι τάξεις των βακτηρίων, το 1957 , ήταν:
<table><tr valign=top><td>
* [[Ακτινομύκητες]]
* [[Ευβακτήρια]]
</td><td>
* [[Θειοβακτήρια]]
* [[Καρυόφανα]]
</td><td>
* [[Μυκητοπλάσματα]]
* [[Μυξοβακτήρια]]
</td><td>
* [[Σπειροχαίτες]]
* [[Υφομικρόβια]]
</td><td>
* [[Χλαμυδοβακτήρια]]
* [[Ψευδομονάδες]]
</td></tr>
</table>

Σημειώνεται ότι η ταξινόμηση των δέκα παραπάνω κατηγοριών, όπως και σ΄ άλλες περιπτώσεις π.χ. [[φύκη]], παραμένει προβληματική. Τα βακτήρια είναι πολύ πρωτόγονοι οργανισμοί. Πολλοί βιολόγοι τα κατατάσσουν με τις ρικέτσιες και τους ιούς σε ξεχωριστή ομώνυμη ομοταξία. Για πολλά χρόνια οι ακτινομύκητες, τα μυξοβακτήρια και τα μυκητοπλάσματα κατατάσσονταν ως βακτήρια, αν και έχουν ασυνήθιστο κύκλο ζωής και διαφορετική δομή. Σήμερα περιλαμβάνονται όλα στην ομοταξία σχιζομύκητες, ενώ οι ρικέτσιες που άλλοτε κατατάσσονταν στα βακτήρια, σήμερα θεωρούνται ιδιαίτερη τάξη της ομοταξίας [[μικροτατόβια]].

=== Στο βασίλειο των βακτηρίων ===
Η κατηγορία των προκαρυωτικών μπορεί να διακριθεί σε δύο επικράτειες: τα ευβακτήρια (eubacteria) και τα αρχαιοβακτήρια ή «αρχαία» (archaebacteria). Σε μοριακό επίπεδο, τα μέλη των δύο επικρατειών διαφέρουν αρκετά μεταξύ τους.

Σήμερα τα βακτήρια ταξινομούνται στο δικό τους βασίλειο, που περιλαμβάνει πάνω από 20 συνομοταξίες-φύλα, συμπεριλαμβανομένων των [[Ακτινοβακτήρια|ακτινοβακτηρίων]], [[Πρωτεοβακτήρια|πρωτεοβακτηρίων]], [[Κυανοβακτήρια|κυανοβακτηρίων]], και σπειροχαίτων.

== Χρησιμότητα ==

== Δείτε επίσης ==
* [[Βακτηριόλυση]]
* [[Βακτηριόσταση]]
* [[Βακτηρίωση]]
* [[Βακτηριοφάγος]]
* [[Χρώση κατά Γκραμ]]

== Σημειώσεις - Παραπομπές ==
<references />

==Βιβλιογραφία==


* Holt J.C., Bergey D.H.: *Bergey's manual of determinative bacteriology* (9η έκδ.). Williams & Wilkins, Βαλτιμόρη 1994. ISBN 0-683-00603-7.
* Βουτσινάς, Γεράσιμος: «Βακτήρια: Ενας κόσμος με πολλά πρόσωπα», *Περισκόπιο της Επιστήμης'', τεύχος 206 (Μάιος 1997), σελ. 38
* 
* 
* 
* 
* 
* 
* 
* 

## Εξωτερικοί σύνδεσμοι
* 
* 
* 

Βακτηριο